2011. aasta hooaja viimane kirikuhingamine
#000000
9. oktoobril toimus sügishooaja viimane hingamispäev Jaani kirikus. Oli teada, et kirikus on jahe, seetõttu jäid kõrvale külmakartlikud, rahvast oli veidi vähem kui tavaliselt – 15-16. Kohaletulnud olid varunud sooju riideid ja seadnud meele tänumeelseks, nii mõnelgi oli protsess alanud juba paar päeva varem, või hommikul, oli juba aset leidnud imelisi andestamise ja tänusse jõudmise lugusid. Seltskond oli väga mitmekesine – algajad ja kogenud hingajad, algusest peale kirikus hinganud ja need, kes valinud siin läbi teha oma esimese hingamisprotsessi. Oli isegi kohal Kaitseväe värvides noormees ja kõigi õnnistuseks oli valinud kohale tulla ka üks üsna varsti sünnitama hakkav naine. Jagati tänumõtteid. Korraldajad Reet Karro ja Kaidi Kübar rääkisid oma tänulikusest Jaani kiriku ja kõigi kirikuhingamisega seotud inimeste vastu. Kiriku tegevjuhi Juhani Jaegeri traditsiooniline väeline ja sügavamõtteline esinemine lõppes ühise Meie Isa palvega.
#000001
Hingama hakkamine nõudis seekord rohkem ettevalmistusi kui tavaliselt, käiku läksid ka kõik kirikus ja koguduseruumides leiduvad padjad ja aluskotid, kõikide joped ja sallid. Hingamisel oli tunda palju rõõmu ja ahhaa-elamusi. Kurbust ja leina seekord tunda ei olnud, pigem ülevuse ja pühaduse tunnet.
#000002
Hingamise lõpul, kui mängis Richard Claydermani muusika, valasid nii mõnedki pisaraid kurbuses, et see on enne kevadet viimane kirikus hingamine. Käisid jutud, et äkki ... Aga igal juhul on see viimane hingamine suures kirikuruumis. Järgmist on oodata mais 2012.
#000003
Lõpujagamisel ütlesid nii mõnedki, et see tõde või selgus, mida otsima sai tuldud, on käes, et oli uskumatu kogemus. Nii mõnigi sai lähedasemaks jumalaga.
#000004
Suur tänu kõigile, kes said tulla, suur tänu kõigile, kes kirikuhingamistega seotud! Suur tänu, Juhani!
#000005
Hingamispäev “Tänu” 9. oktoobril 2011 Jaani kirikus
#000006
9. oktoobril hingame Jaani kirikus sellel aastal neljandat ja ühtlasi viimast korda – ilmad lähevad jahedaks ja kirikus on edaspidi hingamiseks liiga külm.
#000008
Mõeldes Jaani kirikus hingamistele valdab meid, hingamistoetajaid, sügav tänutunne.
#000010
Tänu kõikidele hingajatele, kes on olnud meiega koos loomas igaüks oma elu.
#000012
Osalemine on piletiteta, vaba annetuse korras. Siiski palume oma tulekust teada anda.
#000018
Pressiteade seoses Jaani kiriku hingamispäevaga
#000020
PRESSITEADE: Tartus Jaani kirikus toimub juba teine vabastava hingamise päev
#000021
14. augustil kell 16-19 korraldavad hingamisterapeudid Kaidi Kübar ja Reet Karro hingamisürituse Jaani kirikus. Seekord on teemaks „Vali valgus!”.
#000022
Vabastav hingamine annab inimesele lõõgastuse ja meelerahu, armastus- ja tänutunde, rohkem energiat ning tugevama tervise. Vabastav hingamine juhatab elama pigem valguses kui varjus.
#000023
Naised alustasid ühiste hingamisürituste korraldamisega tänavu sõbrapäeval. Nädalaste vahedega toimunud hingamisõhtud leidsid aset Jaani kiriku kõrval Hugo Treffneri gümnaasiumis. Juuni lõpus toimunud hooaja viimane hingamisõhtu, kuhu tuli kohale üle 30 hingaja, korraldati juba Jaani kirikus. Ürituse tagasiside oli väga toetav. “Esmakordne kogemus vabastavast hingamisest on väga huvitav,” kommenteeris Tartu Jaani kiriku tegevjuht Juhani Jaeger. “Olen rõõmus, et Jaani kiriku vaimuelu saab sel viisil rikastatud. Inimesele tuleb luua võimalus kogeda vaimu ja osadust viisil, mis teda kõige paremini kõnetab, jäädes samas kindlaks rahvakiriku traditsioonidele.
#000026
Avatus spirituaalsele mitmekesisusele on luterikirikus aasta-aastalt süvenenud.”
#000027
Peatsele hingamisüritusele augustis oodatakse nii kogenud kui algajaid hingajaid. Hingata soovijatelt oodatakse etteregistreerimist. Sissepääs hingamispäevale on vaba annetusega.
#000028
Biodünaamiline hingamine ja trauma vabastamine (3)
Biodünaamilise hingamise ja trauma vabastamise üritused (47)
Meditsiinilise ravi ohud ja mõjud (4)
#000029